title: Id-Direttiva Tal-Kummissjoni ta’ l-24 ta’ Lulju 1990 li temenda l-Anness tad-Direttiva tal-Kunsill 82/471/KEE dwar ċerti prodotti użati fl-għalf tal-bhejjem

text:
Avis juridique important

|

31990L0439

Official Journal L 227 , 21/08/1990 P. 0033 - 0034 Finnish special edition: Chapter 3 Volume 33 P. 0191  Swedish special edition: Chapter 3 Volume 33 P. 0191

ID-DIRETTIVA TAL-KUMMISSJONIta' l-24 ta' Lulju 1990li temenda l-Anness tad-Direttiva tal-Kunsill 82/471/KEE dwar ċerti prodotti Użati fl-għalf tal-bhejjem(90/439/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 82/471/KEE tat-30 ta' Ġunju 1982 dwar ċerti prodotti użati fin-nutriment ta' l-annimali (1), kif l-aħħar emendata mid-Direttiva 89/520/KEE (2), u b'mod partikolari l-Artikolu 6 tagħha,Billi d-Direttiva 82/471/KEE tipprovdi għall-emendi regolari tal-kontenut ta' l-Anness bħala riżultat ta' żviluppi fl-għarfien xjentifiku jew tekniku;Billi l-istudju ta' żewġ prodotti ġodda li jappartjenu għall-grupp ta' prodotti tal-proteina miksuba minn mikro-organismi u l-grupp ta' l-aċidi amino wera li dawn il-prodotti jissodisfaw ir-rekwiżiti tad-Direttiva 82/471/KEE; billi l-użu ta' dawn il-prodotti fin-nutriment ta' l-annimali għandu, għalhekk, jitħalla biss taħt ċerti kondizzjonijiet;Billi l-miżuri li hemm provvediment dwarhom f'din id-Direttiva huma bi qbil ma' l-opinjoni tal-Kumitat Permanenti dwar l-Għalf tal-Bhejjem,ADOTTAT DIN ID-DIRETTIVA:L-Artikolu 1L-Anness tad-Direttiva 82/471/KEE huwa emendat kif stipulat fl-Anness li jidher hawn.L-Artikolu 2L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma' din id-Direttiva sa mhux aktar tard mit-30 ta' Ġunju 1991. Huma għandhom jinfurmaw minnufih lill-Kummissjoni dwar dan.Id-dispożizzjonijiet adottati permezz ta' l-ewwel paragrafu għandhom jagħmlu referenza diretta għal din id-Direttiva.L-Artikolu 3Din id-Direttiva hija indirizzata lill-Istati Membri.Magħmula fi Brussel, fl-24 ta' Lulju 1990.Għall-KummissjoniRay MAC SHARRYMembru tal-KummissjoniL-ANNESS1. Taħt 1.4 "Fungi minuri", il-grupp ta' prodotti u l-prodotti li ġejjin huma miżjuda:1 2 3 4 5 6 7L-isem tal-grupp tal-prodotti L-isem tal-prodott Deskrizzjoni kimika tal-prodott jew l-identità ta' mikro-organismi Substrat nutrienti (speċifikazzjonijiet, jekk dawn jeżistu) Karatteristiċi tal-kompożizzjoni tal-prodott Speċi ta' l-annimali Dispożizzjonijiet speċjali"1.4.1. Prodotti mill-produzzjoni ta' antibiotiċi permezz ta' fermentazzjoni 1.4.1.1. Miċeljum, prodotti sekondarji mxarrba mill-prodotti tal-penisilina, preservati permezz ta' lactobacillus brevis, plantarun, sake, kollenojd u streptococcus lactis sabiex titmewwet il-penisilina u sabiex tingħata t-trattament tas-sħana Kompost nitroġenuż Penicillium krisoġenjum ATCC 48271 Għejun differenti ta' karboidrati u l-idrolisati tagħhom Nitroġenu espress bħala proteina mhux raffinata: min. 7 % Annimali li jixtarru, majjali Dikjarazzjoni li trid issir fuq it-tikketta jew fuq l-ippakkjar tal-prodott: -l-isem: Miċceljum silage mill-produzzjoni tal-penisilina' -Nitroġenu espress bħala proteina mhux raffinata: -irmied mhux raffinat -umdita -speċi jew kategorija ta' annimal Dikjarazzjoni li trid issir fuq it-tikketta jew fuq l-ippakkjar tal-prodott: l-isem: Miċceljum silage mill-produzzjoni tal-penisilina'"2. Fil-grupp 3.2 "Lisina", il-prodott li ġej huwa miżjud:1 2 3 4 5 6 7L-isem tal-grupp tal-prodotti L-isem tal-prodott Deskrizzjoni kimika tal-prodott jew identita' ta' mikro-organismu Substrat nutrienti (speċifikazzjonijiet, jekk dawn jeżistu) Karatteristiċi tal-kompożizzjoni ta' prodott Speċji ta' l-annimali Dispożizzjonijiet speċjali3.2.6 L-lisina fosfat u l-prodotti sekondarji tagħha permezz ta' fermentazzjoni bil-Brevibacterium lactofermentum NRRLB-11470 [NH2-(CH2)4-CH(NH2)-COOH] H3PO4 Sukrosju ammonju u solventi tal-ħut L-lysine: min. 35 % Fosforu: min. 4,3 % Tajr, ħnieżer Dikjarazzjonijiet li jridu jsiru fuq it-tikketta jew fuq l-ippakkjar tal-prodott: -l-isem L-lysine phosphate u l-prodotti sekondarji tagħha mill-fermentazzjoni'. -L-lysine u l-umdità tal-kontenut.1 ĠU L 213, tal-21.7.1982, p. 8.2 ĠU L 270, tad-19.9.1989, p. 13.


title: Id-Direttiva tal-Kummissjoni 1999/66/KE tat-28 ta’ Ġunju 1999 li tiddikjara l-ħtiġiet dwar it-tikketta jew dokument ieħor li jkun produċa l-fornitur skond id-Direttiva tal-Kunsill 98/56/KE

text:
Avviż Legali Importanti

|

31999L0066

Official Journal L 164 , 30/06/1999 P. 0076 - 0077

		Id-Direttiva tal-Kummissjoni 1999/66/KEtat-28 ta’ Ġunju 1999li tiddikjara l-ħtiġiet dwar it-tikketta jew dokument ieħor li jkun produċa l-fornitur skond id-Direttiva tal-Kunsill 98/56/KEIL-KUMMISJONI TAL-KOMUNITAJIET EWROPEJ,Wara li kunsidrat it-Trattat li jistabilixxi l-Komunità Ewropea,Wara li kunsidrat id-Direttiva tal-Kunsill 98/56/KE tal-20 ta’ Lulju 1998 dwar il-kummerċjalizzazzjoni tal-materjal tal-propagazzjoni tal-pjanti ornamentali [1], u b’mod partikolari l-Artikolu 8(3) tiegħu,(1) Billi t-tikketta u d-dokumenti l-oħra għandhom jagħtu l-partikolaritajiet meħtieġa kemm għall-kontroll uffiċjali u anki għat-tagħrif ta’ min ikabbar;(2) Billi fil-każ meta l-materja tal-propagazzjoni tkun akkumpanjata minn passaport tal-pjanta skond is-Sistema Komunitarja tas-Saħħa tal-Pjanti, il-passaport tal-pjanta jista’ jikkostitwixxi fuq ċerti kundizzjonijiet it-tikketta jew id-dokument l-ieħor imħejjija mill-fornitur;(3) Billi l-miżuri provduti f’din id-Direttiva huma skond l-opinjoni tal-Kumitat Permanenti tal-Materjal tal-Propagazzjoni tal-Pjanti Ornamentali,ADOTTA DIN ID-DIRETTIVA:Artikolu 1Din id-Direttiva tistabilixxi l-ħtiġiet rigward it-tikketti jew id-dokumenti l-oħra imħejjija mill-fornitur tal-materjal tal-propagazzjoni tal-pjanti ornamentali riferiti fl-Artikolu 8 tad-Direttiva 98/56/KE.Artikolu 21. It-tikketta jew id-dokument tal-fornitur riferiti fl-Artikolu 1 għandhom ikunu ta’ materjal xieraq li ma jkunx intuża qabel u għandhom ikunu stampanti f’mill-anqas wieħed mill-ilsna uffiċjali tal-Komunità. Għandu jkun fih l-intestaturi tat-tagħrif li ġej:(i) l-indikazzjoni "tal-kwalità tal-KE";(ii) l-indikazzjoni tal-kodiċi ta’ l-Istat Membru;(iii) l-indikazzjoni tal-korp uffiċjali responsabbli jew il-kodiċi tiegħu li jagħrfu minn oħrajn;(iv) in-numru tar-reġistrazzjoni;(v) is-serje individwali, in-numru tal-ġimgħa jew tal-lott;(vi) l-isem botaniku;(vii) id-denominazzjoni tal-varjetà, meta approprjat. Fil-każ tal-ħażna tal-għeruq: id-denominazzjoni tal-varjetà jew id-deskrizzjoni tagħha;(viii) id-denominazzjoni tal-grupp tal-pjanti, meta xieraq;(ix) il-kwantità;(x) fil-każ ta’ l-importazzjonijiet minn pajjiżi terzi skond l-Artikolu 11(2) tad-Direttiva 98/56/KE, l-isem tal-pajjiż tal-produzzjoni.2. Fil-każ meta l-materjal tal-propagazzjoni jkun akkumpanjat minn passaport tal-pjanta skond id-Direttiva tal-Kummissjoni 92/105/KEE [2], il-passaport tal-pjanta jista’ jikkostitwixxi t-tikketta jew id-dokument tal-fornitur riferiti fil-paragrafu 1. Madankollu, jridu jingħataw l-indikazzjoni "tal-kwalità tal-KE" u indikazzjoni dwar il-korp uffiċjali responsabbli skond id-Direttiva 98/56/KE u, meta approprjat, referenza għad-denominazzjoni tal-varjetà, il-ħażna tal-għeruq jew il-grupp tal-pjanti. Fil-każ ta’ l-importazzjonijiet minn pajjiżi terzi skond l-Artikolu 11(2) tad-Direttiva 98/56/KE, irid jingħata wkoll l-isem tal-pajjiż tal-produzzjoni. Dan it-tagħrif jista’ jkun fuq l-istess dokument bħall-passaport tal-pjanta, imma separat b’mod ċar.Artikolu 3L-Istati Membri għandhom idaħħlu fis-seħħ il-liġijiet, ir-regolamenti jew id-dispożizzjonijiet amministrattivi meħtieġa sabiex jikkonformaw ma’ din id-Direttiva fil-31 ta’ Diċembru 1999. Għandhom jgħarrfu lill-Kummissjoni b’dan minnufih.Meta l-Istati Membri jadottaw dawn il-miżuri, dawn għandu jkun fihom referenza għal din id-Direttiva jew ikunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabilixxi kif trid issir din ir-referenza.L-Istati Membri għandhom jikkomunikaw lill-Kummissjoni t-test tad-disposizzjonijiet prinċipali tal-liġijiet domestiċi fil-qasam kopert b’din id-Direttiva.Artikolu 4Din id-Direttiva għandha tidħol fis-seħħ fl-20 jum li jiġi wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 5Din id-Direttiva hija indirizzata lill-Istati Membri.Magħmulha fi Brussel, fit-28 ta’ Ġunju 1999.Għall-KummissjoniFranz FischlerMembru tal-Kummissjoni[1] ĠU L 226, tat-13.8.1998, p. 16.[2] ĠU L 4, tat-8.1.1993, p. 22.--------------------------------------------------


title: 2006/35/KE: Direttiva tal-Kummissjoni 2006/35/KE ta’ l- 24 ta’ Marzu 2006 li temenda l-Annessi I sa IV għad-Direttiva tal-Kunsill 2000/29/KE dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità

text:
               28.11.2006

               MT

               Il-Ġurnal Uffiċjali ta’ l-Unjoni Ewropea

               300

         DIRETTIVA TAL-KUMMISSJONI 2006/35/KE
   ta’ l-24 ta’ Marzu 2006
   li temenda l-Annessi I sa IV għad-Direttiva tal-Kunsill 2000/29/KE dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta’ ħsara għall-prodotti tal-pjanti u kontra t-tixrid tagħhom ġewwa l-Komunità (1), u partikolarment il-punt (c) tat-tieni paragrafu ta' l-Artikolu 14 tagħha,
   Wara li kkonsultat ma' l-Istati Membri konċernati,
   Billi:

               (1)

               Id-Direttiva 2000/29/KE tipprevedi ċerti miżuri kontra l-introduzzjoni ġewwa l-Istati Membri minn Stati Membri oħra jew minn pajjiżi terzi ta' organiżmi li huma ta' ħsara għall-pjanti jew għall-prodotti tal-pjanti. Tipprevedi wkoll ċerti żoni li għandhom jiġu rikonoxxuti bħala żoni protetti.

               (2)

               Minn informazzjoni pprovduta mill-Portugall, jidher li Bemisia tabaci Genn. (popolazzjonijiet Ewropej) issa ġiet stabbilita fir-reġjun ta’ Alentejo u f’xi wħud mill-komuni tar-reġjun Ribatejo e Oeste. Għalhekk dawn il-partijiet fit-territorju Portugiż m’għandhomx jibqgħu rikonoxxuti bħala żona protetta fir-rigward ta’ dak l-organiżmu ta’ ħsara.

               (3)

               Minn informazzjoni pprovduta mis-Slovenja, jidher li Erwinia amylovora (Burr.) Winsl. et al. issa ġiet stabbilita fir-reġjuni ta’ Gorenjska u Maribor. Għalhekk dawn ir-reġjuni m’għandhomx jibqgħu rikonoxxuti bħala żona protetta fir-rigward ta’ l-Erwinia amylovora (Burr.) Winsl. et al.

               (4)

               Minn informazzjoni pprovduta mis-Slovakkja, jidher li Erwinia amylovora (Burr.) Winsl. et al. issa ġiet stabbilita f’ċerti komuni tal-kontej ta’ Dunajská Streda, Levice, Topoľčany, Poltár, Rožňava u Trebišov. Dawn il-komuni m’għandhomx jibqgħu rikonoxxuti bħala żona protetta fir-rigward ta’ l-Erwinia amylovora (Burr.) Winsl. et al.

               (5)

               L-Italja ressqet informazzjoni li turi li Erwinia amylovora (Burr.) Winsl. et al. issa ġiet stabbilita f’xi partijiet fit-territorju tagħha. Għalhekk dawk il-partijiet fit-territorju Taljan m’għandhomx jibqgħu rikonoxxuti bħala żona protetta fir-rigward ta’ Erwinia amylovora (Burr.) Winsl. et al.

               (6)

               Il-Litwanja ressqet informazzjoni li turi li l-Beet necrotic yellow vein virus issa ġie stabbilit fit-territorju tagħha. Għalhekk il-Litwanja m’għandhiex tibqa’ rikonoxxuta bħala żona protetta fir-rigward tal-Beet necrotic yellow vein virus.

               (7)

               L-Annessi rilevanti tad-Direttiva 2000/29/KE għandhom għalhekk jiġu emendati skond dan.

               (8)

               Il-miżuri previsti f'din id-Direttiva huma skond l-opinjoni tal-Kumitat Permanenti dwar is-Saħħa tal-Pjanti,

         ADOTTAT DIN ID-DIRETTIVA:
   Artikolu 1
   L-Annessi I sa IV tad-Direttiva 2000/29/KE huma emendati skond it-test fl-Anness ta' din id-Direttiva.
   Artikolu 2
   1.   L-Istati Membri għandhom minnufih jadottaw u jippubblikaw, sa mhux aktar tard mit-30 ta’ April 2006, il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Għandhom jikkomunikaw minnufih lill-Kummissjoni it-test ta’ dawn id-dispożizzjonijiet u tabella ta’ korrelazzjoni bejn dawn id-dispożizzjonijiet u din id-Direttiva.
   Għandhom japplikaw dawk id-dispożizzjonijiet mill-1 ta' Mejju 2006.
   Meta l-Istati Membri jadottaw dawk id-dispożizzjonijiet, għandhom jinkludu riferenza għal din id-Direttiva jew jiġu akkumpanjati minn tali riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġijiet nazzjonali li jadottaw fil-qasam kopert b’din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, nhar il-24 ta’ Marzu 2006.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 169, 10.7.2000, p. 1. Id-Direttiva kif emendata l-aħħar mid-Direttiva tal-Kummissjoni 2006/14/KE (ĠU L 34, 7.2.2006, p. 24).

      ANNESS
      L-Annessi I sa IV tad-Direttiva 2000/29/KE qed jiġu emendati kif ġej:

                  (1)

                  L-Anness I, il-Parti B huwa emendat kif ġej:

                              (a)

                              fil-punt 1 ta’ l-intestatura (a) il-kliem fil-parentesi wara “P” jinbidel b’dan li ġej:
                              “Azores, Beira Interior, Beira Litoral, Entre Douro e Minho, Madeira, Ribatejo e Oeste (il-komuni ta' Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche u Torres Vedras) u Trás-os-Montes”;

                              (b)

                              fil-punt 1 ta’ l-intestatura (b), tħassru l-ittri “LT”.

                  (2)

                  Fl-Anness II, il-Parti B hija emendata kif ġej:
                  fit-tielet kolonna tal-punt 2 ta’ l-intestatura (b):

                              (a)

                              il-kliem “(bl-esklużjoni taż-żona provinċjali li tinsab fit-Tramuntana tat-triq Statali nru. 9 - Via Emilia)” ġie miżjud wara kull waħda mill-kelmiet “Forli-Cesena” u “Rimini”.

                              (b)

                              il-kliem “Trentino-Alto Adige: provinċja awtonoma ta’ Trento;” ġie mħassar;

                              (c)

                              il-kliem li ġej ġie miżjud wara l-kelma “SI”: “(minbarra r-reġjuni ta’ Gorenjska u ta’ Maribor)”;

                              (d)

                              il-kliem li ġej ġie miżjud wara l-kelma “SK”: “(minbarra l-komuni ta’ Blahová, Horné Mýto u Okoč (il-kontea ta’ Dunajská Streda), Hronovce u Hronské Kľačany (il-kontea ta’ Levice), Veľké Ripňany (il-kontea ta’ Topoľčany), Málinec (il-kontea ta’ Poltár), Hrhov (il-kontea ta’ Rožňava), Kazimír, Luhyňa, Malý Horeš, Svätuše u Zatín (il-kontea ta’ Trebišov))”.

                  (3)

                  Fl-Anness III, il-Parti B hija emendata kif ġej:
                  fit-tieni kolonna tal-punti 1 u 2:

                              (a)

                              il-kliem “(bl-esklużjoni taż-żona provinċjali li tinsab fit-Tramuntana tat-triq Statali nru. 9 - Via Emilia)” ġie miżjud wara kull waħda mill-kelmiet “Forli-Cesena” u “Rimini”.

                              (b)

                              il-kliem “Trentino-Alto Adige: provinċja awtonoma ta’ Trento;” ġie mħassar;

                              (c)

                              il-kliem li ġej ġie miżjud wara l-kelma “SI”: “(minbarra r-reġjuni ta’ Gorenjska u ta’ Maribor)”;

                              (d)

                              il-kliem li ġej ġie miżjud wara l-kelma “SK”: “(minbarra l-komuni ta’ Blahová, Horné Mýto u Okoč (il-kontea ta’ Dunajská Streda), Hronovce u Hronské Kľačany (il-kontea ta’ Levice), Veľké Ripňany (il-kontea ta’ Topoľčany), Málinec (il-kontea ta’ Poltár), Hrhov (il-kontea ta’ Rožňava), Kazimír, Luhyňa, Malý Horeš, Svätuše u Zatín (il-kontea ta’ Trebišov))”.

                  (4)

                  Fl-Anness IV, il-Parti B hija emendata kif ġej:

                              (a)

                              fit-tielet kolonna tal-punt 20.1, tħassru l-ittri “LT”;

                              (b)

                              fit-tielet kolonna tal-punt 20.2, tħassru l-ittri “LT”;

                              (c)

                              fit-tielet kolonna tal-punt 21, il-kliem “Trentino-Alto Adige: provinċja awtonoma ta’ Trento;” ġie mħassar;

                              (d)

                              fit-tielet kolonna tal-punti 21 u 21.3:

                                          1.

                                          il-kliem “(bl-esklużjoni taż-żona provinċjali li tinsab fit-Tramuntana tat-triq Statali nru. 9 - Via Emilia)” ġie miżjud wara kull waħda mill-kelmiet “Forli-Cesena” u “Rimini”;

                                          2.

                                          il-kliem li ġej ġie miżjud wara l-kelma “SI”: “(minbarra r-reġjuni ta’ Gorenjska u ta’ Maribor)”;

                                          3.

                                          il-kliem li ġej ġie miżjud wara l-kelma “SK”: “(minbarra l-komuni ta’ Blahová, Horné Mýto u Okoč (il-kontea ta’ Dunajská Streda), Hronovce u Hronské Kľačany (il-kontea ta’ Levice), Veľké Ripňany (il-kontea ta’ Topoľčany), Málinec (il-kontea ta’ Poltár), Hrhov (il-kontea ta’ Rožňava), Kazimír, Luhyňa, Malý Horeš, Svätuše u Zatín (il-kontea ta’ Trebišov))”.

                              (e)

                              fit-tielet kolonna tal-punt 22, tħassru l-ittri “LT”;

                              (f)

                              fit-tielet kolonna tal-punt 23, tħassru l-ittri “LT”;

                              (g)

                              fit-tielet kolonna tal-punti 24.1 u 24.2 u 24.3;
                              il-kliem fil-parentesi wara “P” ġie mibdul b'dan il-kliem “Azores, Beira Interior, Beira Litoral, Entre Douro e Minho, Madeira, Ribatejo e Oeste (il-komuni ta' Alcobaça, Alenquer, Bombarral, Cadaval, Caldas da Rainha, Lourinhã, Nazaré, Obidos, Peniche u Torres Vedras) u Trás-os-Montes”.

                              (h)

                              fit-tielet kolonna tal-punt 25, tħassru l-ittri “LT”;

                              (i)

                              fit-tielet kolonna tal-punt 26, tħassru l-ittri “LT”;

                              (j)

                              fit-tielet kolonna tal-punt 27.1, tħassru l-ittri “LT”;

                              (k)

                              fit-tielet kolonna tal-punt 27.2, tħassru l-ittri “LT”;

                              (l)

                              fit-tielet kolonna tal-punt 30, tħassru l-ittri “LT”.


title: Id-Direttiva tal-Kunsill 98/25/KE tas-27 ta' April 1998 li temenda d-Direttiva 95/21/KE li tikkonċerna l-infurzar, fir-rigward ta' vapuri li jużaw il-portijiet tal-Komunità u li jbaħħru fl-ibħra taħt il-ġurisdizzjoni ta' l-Istati Membri, ta' standards internazzjonali għas-sigurtà tal-vapuri, il-prevenzjoni ta' tniġġis u l-kondizzjonijiet ta' l-għajxien u tax-xogħol abbord (kontroll portwali ta' l-Istat)

text:
Avviż Legali Importanti

|

31998L0025

Official Journal L 133 , 07/05/1998 P. 0019 - 0020

		Id-Direttiva tal-Kunsill 98/25/KEtas-27 ta' April 1998li temenda d-Direttiva 95/21/KE li tikkonċerna l-infurzar, fir-rigward ta' vapuri li jużaw il-portijiet tal-Komunità u li jbaħħru fl-ibħra taħt il-ġurisdizzjoni ta' l-Istati Membri, ta' standards internazzjonali għas-sigurtà tal-vapuri, il-prevenzjoni ta' tniġġis u l-kondizzjonijiet ta' l-għajxien u tax-xogħol abbord (kontroll portwali ta' l-Istat)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 84(2) tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Kumitat Ekonomiku u Soċjali [2],Jaġixxi b'konformità mal-proċedura stabbilita fl-Artikolu 189ċ tat-Trattat [3],(1) Billi l-Artikolu 2(1) tad-Direttiva 95/21/KE [4] jiddefinixxi "Konvenzjonijiet" f'termini tal-Konvenzjonijiet ikkwotati f'dak l-Artikolu fis-seħħ fiż-żmien ta' l-adozzjoni tad-Direttiva; billi l-Artikolu 2(2) jistipula li "MOU" ifisser il-Memorandum ta' Ftehim dwar il-kontroll portwali ta' l-Istat, iffirmat f'Pariġi fis-26 ta' Jannar 1982, kif kien fid-data ta' l-adozzjoni tad-Direttiva;(2) Billi minn meta daħlu fis-seħħ l-adozzjonijiet tad-Direttiva 95/21/KE, l-emendi għall-Konvenzjoni ta' Solas 74, għall-Konvenzjoni Marpol 73/78 u għall-Konvenzjoni STCW 78; billi l-aħħar emendi għall-MOU ta' Pariġi daħlu fis-seħħ fl-14 ta' Jannar 1998; billi huwa xieraq li dawn l-emendi jiġu applikati għall-iskop tad-Direttiva;(3) Billi l-kodiċi ta' tmexxija Internazzjonali għall-operazzjoni sigura ta' vapuri u għall-prevenzjoni tat-tniġġiż (Kodiċi ISM) addottati mill-Organizzazzjoni Marittima Internazzjonali fl-4 ta' Novembru 1993 u magħmula mandatorji tramite l-Kapitolu IX tal-Konvenzjoni Solas jistabbilixxi sistema ta' tmexxija ta' sigurtà applikabbli kemm abbord il-vapur u wkoll fuq l-art mill-kumpannija responsabbli għall-operazzjoni tal-vapur u vverifikata mill-amministrazzjoni tal-pajjż li fih il-kumpannija twettaq in-negozju tagħha;(4) Billi l-Kodiċi ISM hija kontribuzzjoni essenzjali għas-sigurtà marittima u għall-protezzjoni ta' l-ambjent marittimu f'ibħra tal-Komunità;(5) Billi l-Kodiċi ISM tidħol fis-seħħ f'livell internazzjonali fl-1 ta' Lulju 1998 għall-vapuri tal-passiġġieri kollha u għat-tankers taż-żejt, tankers tal-kimika, vapuri li jġorru l-gass, vapuri li jġorru merkanzija fil-massa u vapuri tat-tagħbija ta' veloċità kbira b'tunnellaġġ gross ta' 500 tunnellata metrika jew aktar;(6) Billi r-Regolament tal-Kunsill (KE) Nru 3051/95 tat-8 ta' Diċembru 1995 dwar l-amministrazzjoni tas-sigurtà tal-bastimenti li jgħabbu/jniżżlu l-passiġġieri (il-bastimenti ro-ro) [5] jimmira lejn l-infurzar mandatarju avvanzat tad-dispożizzjonijiet tal-Kodiċi ISM għall-basitmenti ro-ro kollha minn jew lejn il-portijiet tal-Komunità, indipendentement mill-bandiera tagħhom;(7) Billi dewmien fl-implimentazzjoni tad-dispożizzjonijiet tal-Kodiċi ISM f'livell internazzjonali minn kumpanniji u amministrazzjonijiet jista' joħloq kawża għall-tħassib min-naħa tas-sigurtà marittima u tal-protezzjoni ta' l-ambjent;(8) Billi għalhekk huwa meħtieġ li jkunu stabbiliti miżuri speċifiċi matul il-Komunità kollha biex jieħdu ħsieb każijiet fejn ma hemm l-ebda ċertifikati ta' l-ISM abbord; billi dawn il-miżuri għandhom jinkludu d-detenzjoni tal-vapuri kollha mingħajr ċertifikati maħruġa skond il-Kodiċi ISM;(9) Billi, b'dana kollu, fin-nuqqas ta' defiċjenzi serji oħra li jitolbu d-detenzjoni tal-vapur, l-Istat Membru kkonċernat għandu jkun jista' jagħti awtorizzazzjoni biex titneħħa l-ordni tad-detenzjoni minn fuq il-vapur meta dan ikun meħtieġ biex tkun evitata l-konġestjoni tal-port;(10) Billi, f'dan il-każ, l-Istati Membri jenħtieġ li jieħdu, b'konformità ma' l-Artikolu 11 tad-Direttiva 95/21/KE, miżuri koordinati tajjeb sabiex jassiguraw li l-vapuri li kienu ġew awtorizzati li joħorġu mill-port mingħajr iċ-ċertifikazzjoni proprja ta' l-ISM ikunu miċħuda l-aċċess fil-portijiet kollha fi ħdan il-Komunità sakemm jinħarġu ċertifikati validi permezz tal-Kodiċi ISM mingħajr preġudizzju għall-paragrafu 6 ta' l-imsemmi Artikolu;(11) Billi huwa biss l-Istat Membru li jagħmel id-detenzjoni li jkun jista' jneħħi r-rifjut ta' l-aċċess għall-portijiet fi ħdan il-Komunità; billi dan l-Istat jista' jaċċetta, jekk hekk jixtieq, kwalunkwe informazzjoni minn Stat Membru ieħor li tkun meqjusa bħala prova li l-vapur għandu ċ-ċertifikati validi maħruġa b'konformità mal-Kodiċi ISM;(12) Billi għandu jkun possibbli li d-Direttiva 95/21/KE tkun adattata sabiex tieħu akkont ta' l-emendi għall-konvenzjonijiet internazzjonali u l-Memorandum ta' Ftehim dwar il-kontroll portwali ta' l-Istat imsemmi fl-Artikolu 2 ta' dik id-Direttiva bi proċedura ssimplifikata; billi l-proċedura li hemm provvediment dwarha fl-Artikolu 18 ta' l-imsemmija Direttiva tidher li hija l-aktar xierqa għal dawn l-emendi; billi għal dak il-għan l-Artikolu 19 għandu jiġi estiż,ADOTTA DIN ID-DIRETTIVA:L-Artikolu 1Id-Direttiva 95/21/KE hija b'hekk emendata kif ġej:1. L-Artikolu 2 għandu jiġi emendat kif ġej:(a) fil-punt 1, il-kliem "fis-seħħ fid-data ta' l-adozzjoni ta' din id-Direttiva" għandu jinbidel bi "fis-seħħ fl-1 ta' Lulju 1998";(b) fil-punt 2, il-kliem "kif ikun fid-data ta' l-adozzjoni ta' din id-Direttiva" għandhom jinbidlu bi "kif jinstab fl-14 ta' Jannar 1998".2. L-Artikolu segwenti għandu jkun miżjud:"L-Artikolu 9aProċedura applikabbli fin-nuqqas ta' ċertifikati ISM1. Meta spezzjoni tiżvela li l-kopja tad-dokument ta' konformità jew iċ-ċertifikat ta' maniġġjar tas-sigurtà maħruġ b'konformità mal-Kodiċi Internazzjonali għall-immaniġjar għall-operazzjoni sigura ta' vapuri u għall-prevenzjoni tat-tniġġiż (kodiċi ISM) ma jkunx abbord vapur li għalih, fi ħdan il-Komunità, il-Kodiċi ISM hija applikabbli fid-data ta' l-ispezzjoni, l-awtorità kompetenti għandha tassigura li l-vapur ikun detenut.2. Indipendentament min-nuqqas tad-dokumentazzjoni li hemm referenza dwarha fil-paragrafu 1, jekk l-ispezzjoni ma ssib l-ebda defiċjenzi oħra li jiġġustifikaw id-detenzjoni l-awtorità kompetenti tista' tirtira d-detenzjoni sabiex tevita l-konġestjoni fil-port. Kull meta tittieħed deċiżjoni bħal din, l-awtorità kompetenti għandha tgħarraf immedjetament lill-aworitajiet kompetenti ta' l-Istati Membri l-oħra dwar dan.3. L-Istati Membri għandhom jieħdu l-miżuri meħtieġa sabiex jassiguraw li l-vapuri kollha awtorizzati li joħorġu minn port fi Stat Membri fiċ-ċirkustanzi li saret referenza dwarhom fil-paragrafu 2 għandhom ikunu miċħuda l-aċċess għall-portijiet kollha fil-Komunità, ħlief f'dawk is-sitwazzjonijiet li saret referenza dwarhom fl-Artikolu 11(6), sakemm is-sid jew l-operatur tal-vapur ikun wera, għas-sodisfazzjon ta' l-awtorità kompetenti ta' l-Istat Membru li fih ġiet ordnata d-detenzjoni, li l-vapur għandu ċertifikati validi maħruġa b'konformità mal-Kodiċi ISM. Meta jinstabu defiċjenzi kif hemm referenza dwarhom fl-Artikolu 9(2) u ma jistgħux ikunu rratifikati fil-port tad-detenzjoni, id-dispożizzjonijiet relevanti ta' l-Artikolu 11 għandhom ukoll ikunu japplikaw.".3. Fl-Artikolu 19 il-punt segwenti għandu jkun miżjud:"(ċ) jadottaw id-dati fl-Artikolu 2 sabiex jittieħed kont ta' l-emendi li jkunu daħlu fis-seħħ fil-Konvenzjonijiet Internazzjonali u għall-MOU li hemm referenza dwarha fl-imsemmi Artikolu bl-eċċezzjoni tal-Protokolli għal dawk il-Konvenzjonijiet."L-Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva qabel l-1 ta' Lulju 1998. Għandhom minnufih jinfurmaw lill-Kummissjoni dwar dan.Meta Stat Membru jadotta dawn il-miżuri, dawn għandhom ikollhom referenza għal din id-Direttiva jew għandhom ikunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. Il-metodi ta' kif issir din ir-referenza għandhom ikunu stabbiliti mill-Istati Membri.2. L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi domestika li jadottaw fil-qasam irregolat minn din id-Direttiva.L-Artikolu 3Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmul fil-Lussemburgu, fis-27 ta' April 1998.Għall-KunsillIl-PresidentR. Cook[1] ĠU C 264, tat-30.8.1997, p. 33.[2] L-Opinjoni mogħtija fl-10 ta' Diċembru 1997 (ĠU C 73, tad-9.3.1998, p. 64).[3] L-Opinjoni tal-Parlament Ewropew ta' l-4 ta' Diċembru 1997 (ĠU C 388, tat-22.12.1997, p. 16), il-Pożizzjoni komuni tal-Kunsill tat-12 ta' Frar 1998 (ĠU C 91, tas-26.3.1998, p. 28) u d-Deċiżjoni tal-Parlament tal-31 ta' Marzu 1998 (ĠU C 138, ta' l-4.5.1998).[4] ĠU L 157, tas-7.7.1995, p. 1.[5] ĠU L 320, tat-30.12.1995, p. 14.--------------------------------------------------